NORAKSTS

|  |  |
| --- | --- |
| 24.07.2025. | Nr.10/15 |

###### JELGAVAS VALSTSPILSĒTAS PAŠVALDĪBAS NEKUSTAMĀ ĪPAŠUMA NODOŠANA BEZATLĪDZĪBAS LIETOŠANĀ SABIEDRISKĀ LABUMA ORGANIZĀCIJAI “JELGAVAS BĒRNU ATBALSTA FONDS”

**Atklāti balsojot: PAR – 15** (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemts nodibinājuma “Jelgavas Bērnu atbalsta fonds”, reģistrācijas Nr. 40008346100, (turpmāk – Nodibinājums) iesniegums ar lūgumu nodot Nodibinājumam telpu Nr.106 Skolotāju ielā 8, bezatlīdzības lietošanā. Minētā telpa nepieciešama, lai Nodibinājums varētu sniegt atbalstu mazaizsargāto personu grupai un to ģimenēm, realizējot Centrālās finanšu un līgumu aģentūras (turpmāk- CFLA) apstiprināto projektu.

Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41.punktu, atvasināta publiska persona var nodot savu mantu bezatlīdzības lietošanā privātpersonai, ja tā ir sabiedriskā labuma organizācija vai sociālais uzņēmums.

Valsts ieņēmumu dienests 2025. gada 11. jūlijā ar lēmumu Nr.32.6/8.71/2496 “Par sabiedriskā labuma organizācijas statusa piešķiršanu nodibinājumam “Jelgavas Bērnu atbalsta fonds”” nolēmis piešķirt Nodibinājumam sabiedriskā labuma organizācijas statusu sabiedriskā labuma darbības jomā- labdarība.

Nododot Pašvaldības īpašumā esošo telpu Nr.106, Skolotāju ielā 8, Jelgavā, Nodibinājums sniegs atbalstu bērniem ar īpašām vajadzībām un viņu ģimenēm, nodrošinot palīdzību ārstniecībā, rehabilitācijā, izglītībā un sociālās integrācijas jautājumos.

Lai CFLA projekts tiktu galēji apstiprināts, Nodibinājumam nepieciešams līgums par telpu nomu uz projekta realizācijas laiku- pieciem gadiem.

Saskaņā ar Pašvaldību likuma 4.panta pirmās daļas 4. un 6.punktu, 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41.punktu, trešo, 31. un piekto daļu un pamatojoties uz Nodibinājuma 2025. gada 14. jūlija iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nodot nodibinājuma “Jelgavas Bērnu atbalsta fonds”, reģistrācijas Nr.40008346100, bezatlīdzības lietošanā Jelgavas valstspilsētas pašvaldības īpašumā esošo nekustamo īpašumu - nedzīvojamo telpu Nr.106, Skolotāju ielā 8, Jelgavā (kadastra numurs 09000020307), ar kopējo platību 46,1 m2 (telpas plāns pielikumā), bilances vērtība 3563,62 euro (trīs tūkstoši pieci simti sešdesmit trīs *euro* un 62 *centi*) (turpmāk- Telpa).
2. Telpu nodot lietošanā ar mērķi- atbalsta sniegšana bērniem ar īpašām vajadzībām un viņu ģimenēm, un uz termiņu - 5 (pieci) gadi no līguma par Telpas nodošanu bezatlīdzības lietošanā noslēgšanas dienas.
3. Noteikt, ka nodibinājums “Jelgavas Bērnu atbalsta fonds” nodrošina Telpas uzturēšanu un ar to saistīto izdevumu segšanu.
4. Noteikt, ka līgums par Telpas nodošanu bezatlīdzības lietošanā izbeidzas un nodibinājumam “Jelgavas Bērnu atbalsta fonds” Telpa jānodod atpakaļ, ja:
   1. nodibinājums “Jelgavas Bērnu atbalsta fonds” Telpu izmanto pretēji tās nodošanas bezatlīdzības lietošanā mērķim vai tiek pārkāpti līguma par Telpas nodošanu bezatlīdzības lietošanā noteikumi;
   2. nodibinājums “Jelgavas Bērnu atbalsta fonds” zaudē sabiedriskā labuma organizācijas statusu;
   3. Jelgavas valstspilsētas pašvaldībai ir radusies nepieciešamība Telpu izmantot savu funkciju pildīšanai.
5. Telpu nodot lietošanā bez tiesībām to atsavināt, dāvināt un apgrūtināt ar lietu tiesībām, kā arī bez tiesībām to nodot apakšnomā.
6. Jelgavas valstspilsētas pašvaldības iestādes “Sabiedriskais centrs” vadītājam viena mēneša laikā no šī lēmuma spēkā stāšanās dienas noslēgt ar nodibinājumu “Jelgavas Bērnu atbalsta fonds” līgumu par Telpas nodošanu bezatlīdzības lietošanā saskaņā ar šī lēmuma nosacījumiem.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. jūlijā